Foreningen Vatanspor blev dannet i 1989 med daværende adresse på Lottesvej 12 kld., 8220 Brabrand, af en lille gruppe unge med tyrkisk baggrund, anført af Mustafa Pelit, som stadig er en del af klubben. Hensigten med dannelsen af foreningen var ønsket om at samle unge med indvandrerbaggrund under et tag og dermed give de unge muligheden for et fælles træfsted. Det var således hensigten at holde de unge væk fra gaderne herunder kriminalitet. Samtidig blev holdet tilmeldt JBU’s fodboldturnering og har siden været tilmeldt denne. Klubbens daværende og nuværende medlemmer har været og er velfungerende integrerede unge mennesker i det danske samfund. På nuværende tidspunkt repræsenterer klubben spillere med rødder fra bl.a. Danmark, Tyrkiet, Iran , Irak, Sudan, Somalia, USA, Færøerne, Bosnien, Libanon, Palæstina og spillere fra 3 forskellige Afrikanske lande. Så alle er velkommen i Vatanspor uanset nationalitet eller religion.  Fankultur Vatanspor har et fællesskab som man ikke ser i mange klubber. Det er meget unikt i forhold til mange andre klubber. Der er tid  mange frivillige, som på f.eks. kampdage for klubbens fodboldhold er med til at gøre nærområdet mere attraktivt. På en god sommerdag kan der normalt være mellem 400-600 tilskuere, som ikke kun er der pga. fodbolden, men pga. hele atmosfæren omkring klubben. Det er specielt og forståeligt hvorfor interessen for Vatanspor er større end den nogensinde har været.